Oʻzbekiston Respublikasi Prezidenti huzuridagi Davlat boshqaruvi akademiyasiga 2018/2019 oʻquv yilida qabul qilish toʻgʻrisida
(resolution, 2025-11-26)

Oʻzbekiston Respublikasi Prezidentining 2017-yil 8-avgustdagi “Oʻzbekiston Respublikasi Prezidenti huzuridagi Davlat boshqaruvi akademiyasida boshqaruv kadrlarini tayyorlash, qayta tayyorlash va malakasini oshirish tizimini yanada rivojlantirish chora-tadbirlari toʻgʻrisida”gi PF-5139-son Farmoniga muvofiq: 1. Maʼlumot uchun qabul qilinsinki, Oʻzbekiston Respublikasi Prezidenti huzuridagi Davlat boshqaruvi akademiyasi (keyingi oʻrinlarda — Akademiya) tomonidan davlat hokimiyati organlari, davlat va xoʻjalik boshqaruvi organlari hamda nodavlat notijorat tashkilotlarining boshqaruv kadrlariga boʻlgan joriy va istiqboldagi talab-ehtiyojlari asosida 2018/2019 oʻquv yilida Akademiyaga qabul qilish kvotalari shakllantirildi. 2. 2018/2019 oʻquv yiliga quyidagi qabul kvotalari belgilansin: “Davlat boshqaruvi” mutaxassisligi boʻyicha Akademiyada magistrlar tayyorlash uchun 60 kishi, shu jumladan, 1-ilovaga muvofiq, davlat grantlari boʻyicha 24 kishi va toʻlov-kontrakt asosida – 36 kishi; Akademiyada “Davlat boshqaruvi” mutaxassisligi boʻyicha boshqaruv kadrlarini qayta tayyorlash kurslariga ishlab chiqarishdan ajralgan holda 60 kishi, shu jumladan, 2-ilovaga muvofiq, davlat grantlari boʻyicha 24 kishi va toʻlov-kontrakt asosida — 36 kishi; “Davlat boshqaruvi” mutaxassisligi boʻyicha Akademiyaga boshqaruv kadrlarini qayta tayyorlash kurslariga ishlab chiqarishdan ajralmagan holda 60 kishi, shu jumladan, 3-ilovaga muvofiq, davlat grantlari boʻyicha 24 kishi va toʻlov-kontrakt asosida — 36 kishi qabul qilinadi. 3. Akademiya rektoriga nomzodlarning yakuniy bahosini hisobga olgan holda Akademiyaga qabul qilish parametrlariga belgilangan umumiy kvotalar doirasida oʻzgartirishlar kiritish huquqi berilsin. 4. Oʻzbekiston Respublikasi Prezidenti huzuridagi Davlat boshqaruvi akademiyasiga tinglovchilarni qabul qilish tartibi toʻgʻrisidagi Nizom 4-ilovaga muvofiq tasdiqlansin. 5. Oʻzbekiston Respublikasi Moliya vazirligi 2018/2019 oʻquv yili uchun Akademiya magistraturasiga va boshqaruv kadrlarini qayta tayyorlash kurslariga davlat grantlari asosida qabul qilishning belgilangan kvotalarini hisobga olgan holda Oʻzbekiston Respublikasi Davlat budjetidan zarur mablagʻlar ajratilishini taʼminlasin. 7. Akademiya Oʻzbekiston Respublikasi Adliya vazirligi hamda boshqa manfaatdor idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 8. Mazkur qarorning ijrosini nazorat qilish Oʻzbekiston Respublikasi Prezidentining Davlat maslahatchisi U.S. Ismoilov va Oʻzbekiston Respublikasi Prezidentining Davlat maslahatchisi — Oʻzbekiston Respublikasi Prezidenti huzuridagi Davlat boshqaruvi akademiyasining rektori R.S. Qosimov zimmasiga yuklansin. T/r Nomi Jami Grant Kontrakt Davlat hokimiyati organlari 1. Vazirlar Mahkamasi, vazirliklar, idoralar va boshqa tashkilotlar 23 8 15 Hududlar 2. Qoraqalpogʻiston Respublikasi 4 2 2 3. Andijon viloyati 2 1 1 4. Buxoroviloyati 2 1 1 5. Jizzax viloyati 2 1 1 6. Qashqadaryo viloyati 3 1 2 7. Navoiy viloyati 4 1 3 8. Namangan viloyati 3 2 1 9. Samarqand viloyati 2 1 1 10. Sirdaryoviloyati 2 1 1 11. Surxondaryoviloyati 3 1 2 12. Toshkent viloyati 2 1 1 13. Fargʻona viloyati 3 1 2 14. Xorazm viloyati 2 1 1 15. Toshkent shahri 3 1 2 Hududlar boʻyicha jami 37 16 21 Umumiy kvota 60 24 36 T/r Nomi Jami Grant Kontrakt Davlat hokimiyati organlari 1. Vazirlar Mahkamasi, vazirliklar, idoralar va boshqa tashkilotlar 19 6 13 Hududlar 2. Qoraqalpogʻiston Respublikasi 2 1 1 3. Andijon viloyati 4 2 2 4. Buxoro viloyati 2 1 1 5. Jizzax viloyati 2 1 1 6. Qashqadaryo viloyati 2 1 1 7. Navoiy viloyati 5 2 3 8. Namangan viloyati 4 2 2 9. Samarqand viloyati 5 2 3 10. Sirdaryo viloyati 2 1 1 11. Surxondaryo viloyati 3 1 2 12. Toshkent viloyati 1 0 1 13. Fargʻona viloyati 5 2 3 14. Xorazm viloyati 2 1 1 15. Toshkent shahri 2 1 1 Hududlar boʻyicha jami 41 18 23 Umumiy kvota 60 24 36 T/r Nomi Jami Grant Kontrakt Davlat hokimiyati organlari 1. Vazirlar Mahkamasi, vazirliklar, idoralar va boshqa tashkilotlar 24 8 16 Hududlar 2. Qoraqalpogʻiston Respublikasi 2 1 1 3. Andijon viloyati 2 1 1 4. Buxoro viloyati 2 1 1 5. Jizzax viloyati 2 1 1 6. Qashqadaryo viloyati 4 2 2 7. Navoiy viloyati 7 2 5 8. Namangan viloyati 2 1 1 9. Samarqand viloyati 3 1 2 10. Sirdaryo viloyati 1 1 - 11 Surxondaryo viloyati 3 1 2 12. Toshkent viloyati 2 1 1 13. Fargʻona viloyati 2 1 1 14. Xorazm viloyati 2 1 1 15. Toshkent shahri 2 1 1 Hududlar boʻyicha jami 36 16 20 Umumiy kvota 60 24 36 1. Mazkur Nizom Oʻzbekiston Respublikasi Prezidentining 2017-yil 8-avgustdagi “Oʻzbekiston Respublikasi Prezidenti huzuridagi Davlat boshqaruvi akademiyasida boshqaruv kadrlarini tayyorlash, qayta tayyorlash va malakasini oshirish tizimini yanada rivojlantirish chora-tadbirlari toʻgʻrisida”gi PF-5139-son Farmoniga muvofiq Oʻzbekiston Respublikasi Prezidenti huzuridagi Davlat boshqaruvi akademiyasi (keyingi oʻrinlarda — Akademiya) magistraturasiga, shuningdek, boshqaruv kadrlarini qayta tayyorlash va malakasini oshirish kurslariga qabul qilish tartibini belgilaydi. 2. Akademiya magistraturasida boshqaruv kadrlarini tayyorlash oliy taʼlimning davlat taʼlim standratlariga muvofiq grant va toʻlov-kontrakt asosida, magistr darajasini va davlat namunasidagi diplomni topshirgan holda ikki yillik taʼlim dasturi boʻyicha amalga oshiriladi. Akademiya magistraturasiga davlat granti asosida oʻqishga faqat davlat hokimiyati organlari, davlat boshqaruvi organlari, davlat muassasalari va tashkilotlari xodimlari hisoblangan shaxslar qabul qilinadi. 3. Boshqaruv kadrlarini qayta tayyorlash grant va toʻlov-kontrakt asosida bir yilgacha davom etadigan dasturlar boʻyicha, shu jumladan ishlab chiqarishdan ajralmagan holda belgilangan namunadagi diplomni topshirish bilan amalga oshiriladi. 4. Tinglovchilarni magistraturaga va boshqaruv kadrlarini qayta tayyorlash kurslariga qabul qilish kvotalari Akademiya tomonidan Oʻzbekiston Respublikasi Prezidenti devoni tashkiliy-kadrlar xizmati bilan kelishgan holda shakllantiriladi hamda Oʻzbekiston Respublikasi Prezidenti tomonidan tasdiqlanadi. 5. Akademiyada boshqaruv kadrlari malakasini oshirish har uch yilda bir oygacha davom etadigan, shu jumladan ishlab chiqarishdan ajralmagan holda, belgilangan namunadagi sertifikat berilib, qisqa muddatli dasturlar boʻyicha amalga oshiriladi. 6. Boshqaruv kadrlari malakasini oshirish kurslariga tinglovchilarni qabul qilish davlat hokimiyati organlari, davlat va xoʻjalik boshqaruvi organlari, nodavlat notijorat tashkilotlari va tadbirkorlik subyektlarining buyurtmanomalari boʻyicha Akademiya rektorining buyrugʻiga muvofiq shartnoma asosida amalga oshiriladi. 7. Akademiyaga kirish sinovlari nomzodning xohishiga koʻra davlat tili yoki rus tilida oʻtkaziladi. 8. Magistraturaga qabul davlat hokimiyati organlari, davlat va xoʻjalik boshqaruvi organlari, shuningdek, nodavlat notijorat tashkilotlari hamda tadbirkorlik subyektlari tomonidan tavsiya etilgan, 40 yoshga toʻlmagan, tayanch oliy maʼlumotga va kamida ikki yillik boshqaruv ishi tajribasiga ega boʻlgan shaxslar orasidan tanlov asosida amalga oshiriladi. Boshqaruv kadrlarini qayta tayyorlash kurslariga qabul davlat hokimiyati organlari, davlat va xoʻjalik boshqaruvi organlari, shuningdek, nodavlat notijorat tashkilotlari hamda tadbirkorlik subyektlari tomonidan tavsiya etilgan, tayanch oliy maʼlumotga va kamida ikki yillik boshqaruv ishi tajribasiga ega boʻlgan shaxslar orasidan tanlov asosida amalga oshiriladi. Magistraturaga va boshqaruv kadrlarini qayta tayyorlash kurslariga qabul nomzodlarni joylarda birlamchi tanlab olishni tashkil qilish va keyinchalik ular uchun Akademiyada test sinovlari va suhbatlar oʻtkazish yoʻli bilan amalga oshiriladi. 9. Har yili yanvar oyida Akademiya tomonidan Oʻzbekiston Respublikasi Prezidenti devoni tashkiliy-kadrlar xizmati bilan kelishgan ravishda, davlat hokimiyati organlari, davlat va xoʻjalik boshqaruvi organlari, nodavlat notijorat tashkilotlari vakillarini jalb etgan holda hududlarning, iqtisodiyot tarmoqlari va tashkilotlarning boshqaruv kadrlariga boʻlgan joriy va istiqboldagi talab-ehtiyojlari oʻrganib chiqiladi. Davlat hokimiyati organlari, davlat va xoʻjalik boshqaruvi organlari, nodavlat notijorat tashkilotlari hududlarni va iqtisodiyot tarmoqlarini ijtimoiy-iqtisodiy rivojlantirishning joriy va istiqboldagi dasturlarini inobatga olgan holda ishlab chiqilgan boshqaruv kadrlarini tayyorlashga buyurtmanomalar asosida Akademiya tomonidan Oʻzbekiston Respublikasi Prezidenti devoni tashkiliy-kadrlar xizmati bilan kelishib, magistraturaga va boshqaruv kadrlarini qayta tayyorlash kurslariga tinglovchilarni qabul qilish kvotasi shakllantiriladi. 10. Nomzodlarni magistraturaga va boshqaruv kadrlarini qayta tayyorlash kurslariga qabul tanlov asosida uch bosqichda oʻtkaziladi: birinchi bosqich — nomzodlarni bevosita davlat hokimiyati organlarida, davlat va xoʻjalik boshqaruvi organlarida, nodavlat notijorat tashkilotlarida boshqaruv lavozimlariga zaxirada turgan shaxslardan birlamchi saralab olish; ikkinchi bosqich — nomzodlar tomonidan Oʻzbekiston tarixini bilish hamda mantiqiy fikrlash saviyasini aniqlash nuqtai nazaridan Oʻzbekiston Respublikasi Vazirlar Mahkamasi huzuridagi Davlat test markazi (keyingi oʻrinlarda — DTM) tomonidan oʻtkaziladigan test sinovlaridan oʻtish; uchinchi bosqich — nomzodlar tomonidan boshqaruv koʻnikmalarini egallaganlik darajasi, mantiqiy, tizimli va tahliliy fikrlash qobiliyatlarini baholash, shuningdek, ularning yetakchilik sifatlarini aniqlash nuqtai nazaridan suhbatlar oʻtkazish. 11. Test sinovlari predmetlari boʻyicha oʻquv dasturlari hamda suhbatlarning mavzulari Akademiya Kengashi tomonidan tasdiqlanadi hamda kirish test sinovlari va suhbatlar boshlanishigacha kamida bir oy avval Akademiyaning rasmiy veb-saytida chop etiladi. 12. Kirish sinovlarini oʻtkazish sanasi toʻgʻrisidagi xabar ularning boshlanishidan kamida yetti kun oldin Akademiyaning rasmiy veb-saytida eʼlon qilinadi. 13. Akademiyaga qabul qilishni tashkillashtirish uchun davlat hokimiyati organlari, davlat va xoʻjalik boshqaruvi organlari, nodavlat notijorat tashkilotlarida nomzodlarni birlamchi saralab olish boʻyicha idoraviy komissiya (keyingi oʻrinlarda — idoraviy komissiya) tuziladi. Idoraviy komissiya talab-ehtiyojlarni oʻrganish asosida nomzodlarni Akademiyada oʻqish uchun taqdim etadi. Akademiyada oʻqitish uchun nomzodlarni saralab olish sifati, maqsadli yoʻnaltirilishi hamda talab etiladigan hujjatlarning oʻz vaqtida taqdim etilishini taʼminlash yuzasidan Qoraqalpogʻiston Respublikasi Vazirlar Kengashining raisi, viloyatlar va Toshkent shahar hokimlari, shuningdek, davlat va xoʻjalik boshqaruvi organlarining rahbarlari shaxsan javobgar boʻladilar. 14. Nomzodlar idoraviy komissiyaga quyidagi hujjatlarni taqdim etadilar: davlat hokimiyati organlari, davlat va xoʻjalik boshqaruvi organlari, nodavlat notijorat tashkilotlari va tadbirkorlik subyektlari birinchi rahbarlarining imzosi qoʻyilgan tavsiya xati; nomzodning keyingi 2 yil ichida egallab turgan lavozimi boʻyicha oʻzining boshqaruvchilik mehnat faoliyati toʻgʻrisidagi hisoboti; belgilangan tartibda tasdiqlangan mehnat daftarchasining nusxasi; belgilangan namunadagi qisqacha maʼlumotnoma; oliy maʼlumot toʻgʻrisidagi hujjat nusxasi; 3,5 x 4,5 oʻlchamidagi 4 ta fotosurat; № 086 - U shaklidagi tibbiy maʼlumotnoma. Tadbirkorlik subyektlari hujjatlarni Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklari yoki Oʻzbekiston Respublikasi Savdo-sanoat palatasiga taqdim etadilar. 15. Idoraviy komissiya nomzodlarning hujjatlarini belgilangan talablarga muvofiqligini aniqlash nuqtai nazaridan oldindan oʻrganib chiqadi va nomzodlarni Akademiyaga birlamchi saralab olish boʻyicha qabul qiladi. 16. Akademiyaning magistraturasiga va boshqaruv kadrlarini qayta tayyorlash kurslariga qabulni tashkil etish, test sinovlari va suhbat oʻtkazish uchun Akademiya rektorining buyrugʻi bilan Akademiyaning tegishli oʻquv yili uchun qabul komissiyasi (keyingi oʻrinlarda — qabul komissiyasi) tuziladi. Qabul komissiyasining joriy ishlarini masʼul kotib va uning oʻrinbosarlari amalga oshiradi. 17. Idoraviy komissiyalar qabul komissiyasiga quyidagi hujjatlarni elektron shaklda taqdim etadi: nomzodlarni Akademiyaga birlamchi saralab olish boʻyicha idoraviy komissiyaning qarori; nomzodning Akademiya rektori nomiga arizasi; ushbu Nizomning 14-bandida nazarda tutilgan hujjatlar toʻplami. 18. Nomzodlarning hujjatlari har yili 1-iyundan 20-iyungacha qabul qilinadi. 19. Akademiyaga qabul qilish uchun test sinovlarini oʻtkazish va tashkil qilish tartibi DTM tomonidan Akademiya bilan kelishgan holda tasdiqlanadi. 20. Test sinovlari uchun savollar DTM tomonidan kirish imtihonlari predmetlari boʻyicha oʻquv dasturlari asosida tuziladi. 21. Test sinovlari natijalarini baholash 100 balli tizim boʻyicha amalga oshiriladi. Test sinovlarining natijalari vedomostlarga kiritiladi va ular DTM direktori tomonidan imzolanib, Akademiyaga taqdim etiladi. 22. Nomzodlarning test sinovlari natijalari boʻyicha shikoyatlari natijalar eʼlon qilingan sanadan keyin ikki ish kuni mobaynida DTMga taqdim etiladi. Shikoyatni koʻrib chiqish muddati nomzod tomonidan shikoyat berilgan sanadan boshlab ikki ish kunidan oshmasligi lozim. 23. Test sinovlarining yakunlari boʻyicha eng yuqori ballning kamida 35 foizini toʻplagan nomzodlar suhbatlashishdan oʻtishga qoʻyiladilar. 24. Nomzodlar bilan suhbatlashish Akademiya rektorining buyrugʻi bilan vazirliklar, idoralarning vakillari hamda Akademiyaning professor-oʻqituvchilaridan iborat tarkibda tuziladigan maxsus komissiya tomonidan oʻtkaziladi. 25. Nomzodlar bilan suhbatlashish boshqaruv koʻnikmalarini egallaganlik, mantiqiy, tizimli va tahliliy fikrlash qobiliyatlari saviyasini baholash hamda ularning yetakchilik sifatlarini aniqlash nuqtai nazaridan vaziyatlarga xos vazifalarni hal etish va shaxsiy muloqot shaklida oʻtkaziladi. 26. Suhbat oʻtkazish qoidalari va uning yakunlari boʻyicha bilimlarni baholash mezonlari maxsus komissiya tomonidan ishlab chiqiladi va Akademiya rektorining buyrugʻi bilan tasdiqlanadi. 27. Suhbatlashish natijalari 100 balli tizim boʻyicha baholanadi. Nomzodlar bilan suhbatlashish yakunlariga koʻra qabul komissiyasi tomonidan tegishli bayonnoma tuziladi. 28. Nomzodlarni Akademiyaga qabul qilish uchun tavsiyanoma toʻgʻrisida qabul komissiyasining qarori tasdiqlangan kvotalardan kelib chiqqan holda suhbatlashish yakunlari boʻyicha nomzodlar toʻplagan ballar asosida qabul qilinadi. 29. Suhbatlashish natijalari boʻyicha nomzodlarning shikoyatlari ular eʼlon qilingan sanadan boshlab ikki ish kuni mobaynida qabul komissiyasiga taqdim etiladi. Akademiyada rektorning buyrugʻi bilan apellyatsiya komissiyasi tuziladi, komissiya nomzod shikoyatni topshirgan sanadan boshlab ikki ish kuni mobaynida shikoyatni koʻrib chiqadi. 30. Nomzodlarning kirish test sinovlari va suhbatlashishdan takroran oʻtishiga yoʻl qoʻyilmaydi. 31. Nomzodlarni Akademiya tinglovchilari sirasiga qoʻshish qabul komissiyasining qarori asosida rektorning buyrugʻi bilan amalga oshiriladi. 32. Toʻlov-kontrakt asosida Akademiya tinglovchilari safiga qoʻshilish uchun tavsiya etilgan tinglovchilar kontraktda belgilangan muddatlarda har yili toʻlovni amalga oshiradilar. 33. Akademiyaga toʻlov-kontrakt asosidagi tinglovchilarni oʻqishga qoʻyish ular kontrakt pulini toʻlagandan soʻng rektorning buyrugʻi bilan amalga oshiriladi. 34. Mazkur Nizomning talablarini buzishda aybdor shaxslar qonunchilikka muvofiq javobgar boʻladilar.